ai4bharat/Pralekha huggingface dataset:
பாதுகாப்பு அமைச்சகம்
122 எம்எம் காலிபெர் ராக்கெட்டை டிஆர்டிஓ வெற்றிகரமாக சோதனை செய்தது
மேம்படுத்தப்பட்ட பினாகா ராக்கெட்டை டிஆர்டிஓ வெற்றிகரமாக சோதனை செய்தது
உள்நாட்டிலேயே தயாரிக்கப்பட்ட 122 எம்எம் காலிபெர் ராக்கெட் மற்றும் மேம்படுத்தப்பட்ட பினாகா ராக்கெட் ஆகியவற்றை ஒடிசா கடற்கரைக்கு அருகில் சந்திப்பூரில் உள்ள ஒருங்கிணைந்த பரிசோதனை தளத்தில் அமைந்துள்ள பல்முனை ராக்கெட் ஏவும் வசதியில் இருந்து டிஆர்டிஓ என்று அழைக்கப்படும் பாதுகாப்பு ஆராய்ச்சி மற்றும் மேம்பாட்டு நிறுவனம் 2021 ஜூன் 24 மற்றும் 25 அன்று வெற்றிகரமாக சோதனை செய்தது.
நான்கு 122 எம்எம் காலிபெர் ராக்கெட்டுகள் அவற்றின் முழு சக்தியுடன் ஏவப்பட்ட நிலையில், இலக்குகளை அவை முழுமையாக எட்டின. ராணுவ பயன்பாடுகளுக்காக உருவாக்கப்பட்டுள்ள இந்த ராக்கெட்டுகள் 40 கி.மீ வரை இலக்குகளை தாக்கி அழிக்கும்.
இருபத்தி ஐந்து மேம்படுத்தப்பட்ட பினாகா ராக்கெட்டுகள் ஒன்றன்பின் ஒன்றாக பல்வேறு இலக்குகளை நோக்கி ஏவப்பட்டன. அனைத்து இலக்குகளையும் அவை வெற்றிகரமாக எட்டின. இந்த வகை ராக்கெட்டுகள் 45 கி.மீ வரை இலக்குகளை தாக்கி அழிக்கும் திறன் கொண்டவை.
புனேவில் உள்ள அர்மாமெண்ட் ரிசெர்ச் அண்டு டெவெலப்மென்ட் எஷ்டாபிளிஷ்மென்ட் மற்றும் ஹை எனெர்ஜி ரிசெர்ச் லேபராட்டரி ஆகியவை இணைந்து எக்கனாமிக் எக்ஸ்புளோசிவ்ஸ் லிமிடெட், நாக்பூர், உதவியுடன் இவற்றை தயாரித்துள்ளன.
வெற்றிகரமான சோதனைகளுக்காக டிஆர்டிஓ மற்றும் தொழில்துறையினரை பாதுகாப்பு அமைச்சர் திரு ராஜ்நாத் சிங் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730350
https://pib.gov.in/PressReleseDetail.aspx?PRID=1730354
ரெயில்வே அமைச்சகம்
முடக்கநிலை அமல் காரணமாக பல்வேறு பகுதிகளில் சிக்கித் தவிக்கும் குடிபெயர்ந்த தொழிலாளர்கள், புனிதப் பயணம் சென்றவர்கள், சுற்றுலாவாசிகள், மாணவர்கள் மற்றும் இதர மக்கள் சொந்த ஊர் செல்வதற்காக ஷ்ராமிக் சிறப்பு ரயில்களின் சேவையை ரயில்வே துறை தொடங்கியுள்ளது
மத்திய உள்துறை அமைச்சகம் வெளியிட்ட வழிகாட்டுதல்களின்படி, தொழிலாளர்கள், புனிதப் பயணம் சென்றவர்கள், சுற்றுலாவாசிகள், மாணவர்கள் மற்றும் இதர மக்கள் சொந்த ஊர் செல்வதற்காக இன்றைய நாளான ``தொழிலாளர் தினத்தில்'' இருந்து ``ஷ்ராமிக் சிறப்பு ரயில்கள்'' இயக்க முடிவு செய்யப் பட்டுள்ளது.
சிக்கித் தவிக்கும் மக்களை அனுப்பி வைக்க அல்லது அழைத்து வருவதற்கு சம்பந்தப்பட்ட மாநிலங்கள் விடுக்கும் கோரிக்கையின் அடிப்படையில், இடையில் வேறு எங்கும் நிற்காமல், புறப்பட்ட இடத்தில் இருந்து சேருமிடத்துக்கு நேரடியாக சென்று சேருவதாக இந்த ரயில் சேவைகள் இருக்கும். இந்த ``ஷ்ராமிக் சிறப்பு ரயில்கள்'' சேவை நல்ல முறையில் செயல்படுவதற்கு ஒருங்கிணைப்புப் பணிகளை மேற்கொள்ள ரயில்வே நிர்வாகமும், மாநில அரசுகளும் மூத்த அதிகாரிகளை, முன்னோடி அதிகாரிகளாக நியமிக்கும்.
அனுப்பி வைக்கும் மாநிலங்களில் பயணிகளின் உடல்நிலை பரிசோதனை செய்யப்பட்டு, அறிகுறிகள் ஏதும் இல்லாதவர்களை மட்டுமே பயணம் செல்ல அனுமதிக்க வேண்டும். பயணிகளை அனுப்பி வைக்கும் மாநில அரசுகள், குறிப்பிட்ட ரயில் நிலையங்களுக்கு பயணிகளை தனித்தனி குழுக்களாக, கிருமி நீக்கம் செய்யப்பட்ட பேருந்துகளில், தனி நபர் இடைவெளி விதிகளையும், மற்ற முன்னெச்சரிக்கை நடவடிக்கைகளையும் பின்பற்றி அழைத்துச் செல்ல வேண்டும். பயணிகள் அனைவரும் முகக்கவச உறை அணிந்திருக்க வேண்டியது கட்டாயம். அனுப்பி வைக்கும் மாநிலங்கள், பயணிகளுக்கான உணவு மற்றும் குடிநீரை புறப்படும் இடத்திலேயே வழங்க வேண்டும்.
பயணிகளின் ஒத்துழைப்புடன் தனி நபர் இடைவெளி விதிமுறைகள் மற்றும் சுகாதார வழிகாட்டுதல்கள் பின்பற்றப்படுவதை ரயில்வே நிர்வாகம் உறுதி செய்யும். நீண்ட தொலைவுக்கான பயணமாக இருந்தால், பயணத்தின் இடையில் பயணிகளுக்கு ரயில்வே நிர்வாகம் உணவு வழங்கும்.
சேர வேண்டிய இடத்தை அடைந்ததும், அந்த மாநில அரசு சார்பில் அவர்களுக்கு உடல் பரிசோதனை செய்து, தேவை இருந்தால் தனிமைப்படுத்தல் சிகிச்சைக்கு ஏற்பாடு செய்து, ரயில் நிலையத்தில் இருந்து அடுத்தகட்ட பயணத்துக்கும் ஏற்பாடு செய்ய வேண்டும்.
(
பிரதமர் அலுவலகம்
குத்துச்சண்டையில் வெண்கலப் பதக்கம் வென்ற ரோஹித் டோகாசிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் ஆடவருக்கான 67 கிலோ குத்துச்சண்டையில் வெண்கலப் பதக்கம் வென்ற ரோஹித் டோகாசிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“ரோஹித் டோகாசின் சாதனையால் மட்டற்ற மகிழ்ச்சி அடைந்தேன். குத்துச்சண்டையில் வெண்கலப் பதக்கம் வென்றதற்காக அவருக்கு என் வாழ்த்துகளைத் தெரிவித்துக் கொள்கிறேன். அவரது கடின உழைப்பும், விடாமுயற்சியும், சிறந்த பலன்களை வழங்கியுள்ளன. எதிர்வரும் காலங்களில் மேலும் பல வெற்றிகளை அவர் அடைவார் என்று நம்புகிறேன். #Cheer4India”
•••••••••••••
(
சுகாதாரம் மற்றும் குடும்ப நலத்துறை அமைச்சகம்
ரத்தசோகையற்ற இந்தியா மற்றும் வீடுகளில் இளம் குழந்தைகள் பராமரிப்பு பற்றிய தேசிய தகவல் பரப்பு பயிலரங்கை திரு.அஸ்வினி குமார் சவுபே தொடங்கி வைத்தார்
ரத்தசோகையற்ற இந்தியா மற்றும் வீடுகளில் இளம் குழந்தைகள் பராமரிப்பு பற்றிய தேசிய தகவல் பரப்பு பயிலரங்கை மத்திய சுகாதாரம் மற்றும் குடும்ப நலத்துறை இணை அமைச்சர் திரு.அஸ்வினி குமார் சவுபே இன்று  புதுதில்லியில் தொடங்கி வைத்தார். நிதி ஆயோக் உறுப்பினர்  டாக்டர் வி.கே. பால் நிகழ்ச்சியில் பங்கேற்றார். இந்தத் திட்டத்தை தொடங்கி அமல்படுத்த மாநில திட்ட மேலாளர்களுக்கு பயிற்சி அளிப்பது இந்த பயிலரங்கின் நோக்கமாகும்.
இந்த நிகழ்ச்சியில் பேசிய திரு.சவுபே, பிரதமர் திரு. நரேந்திர மோடி தலைமையில் இந்த இரண்டு முக்கிய திட்டங்களான ரத்த சோகையற்ற இந்தியா, வீடுகளில் இளம் குழந்தைகள் பராமரிப்பு ஆகியவன தொடங்கப்படுவதாக தெரிவித்தார். இந்திய மக்களின் ஊட்டச்சத்து, நிலைமையை மேம்படுத்துவதற்கான ஊட்டச்சத்து  இயக்கத்தை வலுப்படுத்த இந்த இரண்டு திட்டங்கள் உதவும் என்றார்.
நாட்டில், பேருகால இறப்பு விகிதாச்சாரத்தைக் குறைப்பதற்கு எடுக்கப்பட்ட பெரும் நடவடிக்கைகள், பற்றிக் குறிப்பிட்ட அமைச்சர் , இவற்றுடன் ரத்த சோகை , குழந்தைகள் ஊட்டச்சத்துக் குறைவு ஆகிய பிரச்சினைகளுக்கும் தீர்வு காணப்படும் என்று கூறினார். ஊட்டச்சத்துக்கான மக்கள் இயக்கத்தினை உருவாக்குமாறு கேட்டுக் கொண்ட திரு சவுபே, இந்தியாவின் எதிர்காலத்தில் பிறக்கும் ஒவ்வொரு குழந்தையின் ஆரோக்கிய மேம்பாட்டை உறுதி செய்ய பங்களிக்குமாறு கேட்டுக் கொண்டார்.
நிகழ்ச்சியில் ரத்த சோகையற்ற இந்தியா மற்றும் வீடுகளில் இளம் குழந்தை பராமரிப்புத் திட்டத்திற்கான கருவி பேழையை திரு. அஸ்வினி குமார் சவ்பே வெளியிட்டார்.
------
(Visitor Counter : 83
பிரதமர் அலுவலகம்
லால் பகதூர் சாஸ்திரி பிறந்தநாளில் அவருக்கு பிரதமர் மரியாதை செலுத்தினார்
முன்னாள் பிரதமர் லால் பகதூர் சாஸ்திரியின் பிறந்தநாளையொட்டி பிரதமர் திரு.நரேந்திர மோடி அவருக்கு மரியாதை செலுத்தினார்.
பிரதமர் வெளியிட்டுள்ள டுவிட்டர் பதிவில், முன்னாள் பிரதமர் லால் பகதூர் சாஸ்திரி பிறந்தநாளில் அவருக்கு தமது மரியாதையை செலுத்துவதாக குறிப்பிட்டுள்ளார். நற்பண்புகள் மற்றும் கொள்கை அடிப்படையிலான அவரது வாழ்க்கை, நாட்டு மக்களுக்கு எப்போதும் ஊக்கமளிக்கும்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு நரேந்திர மோடி தலைமையிலான அரசு கடந்த எட்டரை ஆண்டுகளில் இளைஞர்களின் சிறப்பான எதிர்காலத்திற்கான பல்வேறு வாய்ப்புகளை உருவாக்கியுள்ளது: மத்திய இணை அமைச்சர் டாக்டர் ஜிதேந்திர சிங்
பிரதமர் திரு நரேந்திர மோடி தலைமையிலான அரசு கடந்த எட்டரை ஆண்டுகளில் இளைஞர்களின் சிறப்பான எதிர்காலத்திற்கான பல்வேறு வாய்ப்புகளை உருவாக்கியுள்ளது என்று மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
உத்தரப்பிரதேசத்தின் கஜ்ரவுலாவில், வெங்கடேஸ்வரா பல்கலைக்கழகத்தில் “புதிய இளம் வாக்காளர்களுடன் ஒரு கலந்துரையாடல்” என்ற நிகழ்ச்சியில் கலந்து கொண்டு இன்று 27.12.2022) அவர் இளைஞர்களுடன் கலந்துரையாடினார். அப்போது பேசிய அமைச்சர், பிரதமர் திரு நரேந்திர மோடி தலைமையிலான மத்திய அரசு மேற்கொண்டுள்ள தொலைநோக்குப் பார்வையுடன் கூடிய சீர்திருத்த நடவடிக்கைகள், இளைஞர்களுக்கு புதிய நம்பிக்கையை ஏற்படுத்தியுள்ளதாக தெரிவித்தார்.
“இந்திய இளைஞர்களை ஒட்டுமொத்த உலகமும் நம்பிக்கையுடன் பார்க்கிறது. ஏனென்றால் நீங்கள்தான் இந்தியாவின் வளர்ச்சிக்காக உந்துசக்தி என்பதுடன் உலகத்திற்கான வளர்ச்சி இயந்திரமாகவும் உள்ளீர்கள்” என பிரதமர் திரு நரேந்திர மோடி பட்டமளிப்பு விழா ஒன்றில் பேசியதை திரு ஜிதேந்திர சிங் சுட்டிக்காட்டினார். புதிய இந்தியா, எதிர்காலத்தை மையமாகக் கொண்டது என்றும் இளைஞர்களின் தோள்களில் உள்ளதாகவும் அவர் தெரிவித்தார்.
கடந்த காலங்களில் நாட்டில் நிலையற்ற மற்றும் கூட்டணி அரசுகள் பதவி வகித்ததை இளம் வாக்காளர்களுக்கு அவர் சுட்டிக்காட்டினார். இது போன்ற நிலையற்ற தன்மை மக்கள் மத்தியில், குழப்பத்தை ஏற்படுத்துவதோடு மட்டுமல்லாமல் உலக அரங்கில் இந்தியாவின் வளர்ச்சியைப் பாதிப்பதாக அமைந்தது என்று தெரிவித்தார். எனினும், 2014-ஆம் ஆண்டு மக்கள் நிலையான அரசை தேர்வு செய்ததாக கூறிய அவர், இது கொள்கைகளில் நிலைத்தன்மையையும் மாற்றத்திற்கான வலுவான அடித்தளத்தையும் ஏற்படுத்தியதாகத் தெரிவித்தார்.
2014-ஆம் ஆண்டில் நாட்டில் ஸ்டார்ட் அப் நிறுவனங்களின் எண்ணிக்கை 350-ஆக இருந்தது என்றும் தற்போது அது 80,000-ஐ கடந்துள்ளதாகவும் அமைச்சர் தெரிவித்தார். தற்போதைய மத்திய அரசு இளைஞர்களுக்கு திறன் பயிற்சி அளிப்பதையும், புதிய தொழில்பயிற்சி நிலையங்களை ஏற்படுத்துவதையும் உயர் முன்னுரிமையாகக் கொண்டு செயல்படுவதாக அவர் கூறினார். 1950-ம் ஆண்டு நாட்டின் முதல் தொழிற்பயிற்சி நிலையம்  ஏற்படுத்தப்பட்டதாகத் தெரிவித்த அவர், அதன் பின்னர் 2014-ஆம் ஆண்டு வரை மொத்தம் 10,000 தொழிற்பயிற்சி நிறுவனங்கள் திறக்கப்பட்டிருந்ததாக கூறினார். கடந்த 8 ஆண்டுகளில் மட்டும் புதிதாக 5,000 தொழிற்பயிற்சி நிலையங்கள் நாட்டில் ஏற்படுத்தப்பட்டுள்ளது என்று அவர் குறிப்பிட்டார். இதன் மூலம், கடந்த 8 ஆண்டுகளில் புதிதாக 4 லட்சம் இடங்கள் ஐடிஐ-களில் உருவாக்கப்பட்டுள்ளதாக அவர் தெரிவித்தார்.
நாட்டின் வெற்றியில், தொழிற்பயிற்சி நிலையங்கள் முக்கிய பங்காற்றுவதாக அவர் தெரிவித்தார். செயற்கை நுண்ணறிவு, ரோபோட்டிக்ஸ், முப்பரிமாண அச்சிடுதல், ட்ரோன் தொழில்நுட்பம், தொலைமருத்துவம் உள்ளிட்ட புதிய படிப்புகள் ஐடிஐ-களில் கற்பிக்கப்படுவது மகிழ்ச்சி அளிப்பதாகவும் திரு ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1886917
மனித வள மேம்பாட்டு அமைச்சகம்
மத்திய கல்வி அமைச்சர் இன்று புதுதில்லியில் தேசிய திறந்த நிலைப் பள்ளி நிறுவனத்தின் நடவடிக்கையை மீளாய்வு செய்தார்
மத்திய கல்வி அமைச்சர் திரு ரமேஷ் பொக்ரியால் “நிஷாங்க்” இன்று புதுதில்லியில் தேசிய திறந்த நிலைப் பள்ளி நிறுவனத்தின்  நடவடிக்கையை மீளாய்வு செய்தார்.
இந்த மீளாய்வுக் கூட்டத்தின் போது திரு.பொக்ரியால் சிறப்பான பலன்களை வழங்கும் வகையில் இந்த நிறுவனம் வெளிப்படையாகப் பணியாற்ற வேண்டும் என்பதை வலியுறுத்தியதோடு தேர்வு முறையை வலுப்படுத்துவது குறித்தும் அமைச்சர் விவாதித்தார்.
என்ஐஓஎஸ் தனது மாணவர்களுக்கு வழங்கி வருகின்ற படிப்புகள் குறித்து மீளாய்வு செய்த திரு பொக்ரியால் மாணவர்களின் உடல்நலத்திற்கு நல்லதல்ல என்பதனால் அவர்களுடைய புத்தகங்களைத் தயாரிப்பதற்கு மறுசுழற்சி தாள்களைப் பயன்படுத்த வேண்டாம் என்றும் கேட்டுக்கொண்டார். தங்களுடைய பாடப்புத்தகங்களைத் தயாரிப்பதற்கு புதிய தாள்களை மட்டுமே பயன்படுத்துமாறு அவர் என்ஐஓஎஸ் நிறுவனத்தைக் கேட்டுக்கொண்டார்.
கோவிட்-19 நெருக்கடி காலகட்டத்தில் என்ஐஓஎஸ் நிறுவனத்தின் பணிகளையும் அமைச்சர் ஆய்வு செய்தார். என்ஐஓஎஸ் பொறுப்பாளர்கள் அமைச்சருக்கு தங்களது மாணவர்களுக்காக 4 சேனல்களை நடத்தி வருவதாகவும் அதில் 2 சேனல்கள் உயர்நிலை மற்றும் மேல்நிலைக் கல்விக்கானவை என்றும் தெரிவித்தனர். தங்களுடைய மாணவர்களுக்கு வார இறுதி நாட்கள் உட்பட தினசரி 6 மணி நேரம் புதிய பாடங்களை வழங்கி வருவதாகவும் கோவிட்-19 நெருக்கடிக்கு முன்பு 2 மணி நேரம் மட்டுமே இது இருந்ததாகவும் அதிகாரிகள் அமைச்சரிடம் தெரிவித்தனர்.
தேசிய திறந்த நிலைப் பள்ளி நிறுவனம் 14 ஜுன் 2016 அன்று இராணுவக் கல்வி வீரர்கள் படைப்பிரிவுடன்  புரிந்துணர்வு ஒப்பந்தம் ஒன்றை மேற்கொண்டு இருந்தது. இந்திய இராணுவத்துக்கான என்ஐஓஎஸ் கல்விச் செயல்திட்டம்  என்ற பெயரிலான இந்தக் கூட்டுச் செயல் திட்டமானது இந்திய இராணுவப் படையினரின் கல்வித் தகுதிகளையும் மனிதவள ஆற்றல் ஈவு அளவு ஆகியவற்றை மேம்படுத்துவதை நோக்கமாகக் கொண்டுள்ளது.
கல்வி அமைச்சர் என்ஐஓஎஸ்-சில் உள்ள காலிப் பணியிடங்களை ஆய்வு செய்த பிறகு நிறுவன அதிகாரிகளுக்கு அனைத்துக் காலியிடங்களையும் விரைவில் நிரப்புமாறு அறிவுறுத்தினார்.
(Visitor Counter : 182
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகளுக்கான உணவு தானியங்கள் திட்டத்தின் கீழ் 1 முதல் 7 கட்டங்களாக மாநிலங்கள் / யூனியன் பிரதேசங்களுக்கு 111855103 மெட்ரிக் டன் உணவு தானியங்கள் ஒதுக்கப்பட்டது
பிரதமரின் ஏழைகளுக்கான உணவு தானியங்கள் திட்டம் அனைத்து 36 மாநிலங்கள் மற்றும் யூனியன் பிரதேசங்களில் அமல்படுத்தப்பட்டுள்ளதாக மத்திய நுகர்வோர் விவகாரம், உணவு மற்றும் பொது விநியோகத்துறை இணையமைச்சர் சாத்வி நிரஞ்சன் ஜோதி மக்களவையில் இன்று எழுத்துப்பூர்வமாக கூறினார்.
இத்திட்டத்தின் படி தமிழ்நாட்டிற்கு 5076284.98 மெட்ரிக் டன் அளவிற்கு உணவு தானியங்கள் ஒதுக்கப்பட்டது. இதில் 4776522.10 மெட்ரிக் டன் உணவு தானியங்களை தமிழ்நாடு அரசு எடுத்துக்கொண்டு அதில் 4087528.24 மெட்ரிக் டன் அளவிலான உணவு தானியங்களை விநியோகித்துள்ளது.
நிதி அமைச்சகம்
கொவிட்-19க்கு எதிரான நடவடிக்கைகளில் இந்தியப் பொருளாதாரத்தை ஊக்குவிக்க தற்சார்பு இந்தியா திட்டத்தின் கீழ் மத்திய நிதி, கார்ப்பரேட் விவகாரங்கள் துறை அமைச்சர் அளித்த 4வது பகுதி அறிவிப்புகளின் விவரங்கள்.
கொவிட்-19க்கு எதிரான நடவடிக்கைகளில் இந்தியப் பொருளாதாரத்தை ஊக்குவிக்க தற்சார்பு இந்தியா திட்டத்தின் கீழ் மத்திய நிதி, கார்ப்பரேட் விவகாரங்கள் துறை அமைச்சர் அளித்த 4வது பகுதி அறிவிப்புகளின் விவரங்கள்.
(
வணிகம் மற்றும் தொழில்துறை அமைச்சகம்
நடப்பு நிதியாண்டில் கோதுமை ஏற்றுமதியில் சாதனை படைத்ததற்கு இடையே, ஏற்றுமதியை மேலும் அதிகரிப்பதற்கான கூட்டத்தை நடத்தியது வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம்
நடப்பு நிதியாண்டில் கோதுமை ஏற்றுமதியில் சாதனை படைத்ததற்கு இடையே, ஏற்றுமதியை மேலும் அதிகரிப்பதற்கான கூட்டத்தை வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையம் நடத்தியது
புவி அரசியல் நிலவரத்தை முன்னிட்டு, உலகளாவிய விநியோக சங்கிலியில் ஏற்பட்டுள்ள இடையூறுகளை போக்க வர்த்தகம் மற்றும் தொழில்துறை அமைச்சகத்தின் உத்தரவைத் தொடர்ந்து இந்தக் கூட்டம் கடந்த 17ம் தேதி நடந்தது. இந்தக் கூட்டத்துக்கு அபெடா தலைவர் டாக்டர் எம் அங்கமுத்து தலைமை தாங்கினார். இதில் வர்த்தகர்கள், ஏற்றுமதியாளர்கள், துறைமுக அதிகாரிகள், ரயில்வே அதிகாரிகள் என சம்பந்தப்பட்ட அனைவரும் பங்கேற்றனர்.
கோதுமை ஏற்றுமதியை அதிகரிப்பதற்குத் தேவையான அனைத்து வசதிகளை செய்து கொடுப்பதாக, ரயில்வே, மற்றும் துறைமுக அதிகாரிகள் உறுதி அளித்தனர். தடையற்ற கோதுமை ஏற்றுமதிக்கு உதவும் வகையில் கட்டமைப்புகளை வலுப்படுத்த வேண்டும் என அனைத்து தரப்பினரையும் அபெடா கேட்டுக் கொண்டது.
2021-22 ஏப்ரல் முதல் ஜனவரி வரையில் 1742 மில்லியன் அமெரிக்க டாலர் அளவுக்கு கோதுமை ஏற்றுமதி செய்யப்பட்டது. இது கடந்த 2020-21ம் ஆண்டின் இதே கால ஏற்றுமதியை விட 387 சதவீதம் அதிகம்.
கடந்த 3 ஆண்டுகளில் இந்தியா 2352.22 மில்லியன் டாலர் அளவுக்கு கோதுமையை ஏற்றுமதி செய்துள்ளது.
எகிப்துக்கு கோதுமை ஏற்றுமதி செய்வதற்கான இறுதி கட்டப் பேச்சுவார்த்தை நடக்கிறது. துருக்கி, சீனா, போஸ்னியா, சூடான், நைஜீரியா, ஈரான் போன்ற நாடுகளுக்குக் கோதுமை ஏற்றுமதியைத் தொடங்குவதற்கான ஆலோசனையும் நடக்கிறது.
இந்தியா தற்போது அண்டை நாடுகளுக்குக் கோதுமையை அதிகளவில் ஏற்றுமதி செய்கிறது. ஏற்றுமதியில் 54 சதவீதத்துக்கும் அதிகமாக வங்கதேசத்துக்கு செல்கிறது. ஏமன், ஆப்கானிஸ்தான், கத்தார் மற்றும் இந்தோனேஷியாவின் கோதுமை சந்தையிலும் இந்தியா தற்போது நுழைந்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1807305
கனரகத் தொழில்கள் அமைச்சகம்
மத்தியப் பிரதேசத்தில் இருந்து சுதந்திர போராட்டத்தில் பங்கேற்ற அதிகம் அறியப்படாத நாயகர்கள் குறித்த கண்காட்சியை திரு. அருண் கோயல் காணொலி மூலம் திறந்து வைத்தார்.
மத்திய கனரக தொழில்கள் அமைச்சகத்தின் கீழ் செயல்படும் மத்திய பொதுத்துறை நிறுவனமான பாரத மிகுமின் நிறுவனம்  போபால், 2022 ஜனவரி 10 முதல் 16 வரை விடுதலையின் அமிர்தப் பெருவிழாவை கொண்டாடுகிறது.
இதன் ஒரு பகுதியாக, விடுதலைப் போராட்டத்தில் பங்கேற்ற அதிகம் அறியப்படாத நாயகர்கள் குறித்த கண்காட்சி பெல் போபால் வளாகத்திலும், சிந்தனை உருவாக்க சவால் சன்ரச்னா இணையதளத்திலும் நடைபெறுகிறது.
மத்திய கனரக தொழில்கள் அமைச்சகத்தின் செயலாளர் திரு. அருண் கோயல் இதன் தொடக்க விழாவில் தலைமை விருந்தினராக புதுதில்லியில் இருந்து காணொலி மூலம் கலந்து கொண்டார். தலைவர் மற்றும் நிர்வாக இயக்குநர் டாக்டர். நளின் சிங்கால், செயல் இயக்குநர்கள், பொது மேலாளர்கள் மற்றும் நாடு முழுவதிலும் உள்ள பெல் நிறுவனத்தின் மூத்த அதிகாரிகள் காணொலி மூலம் இந்நிகழ்ச்சியில் கலந்து கொண்டனர்.
பொது மேலாளரும் பெல் போபாலின் தலைவருமான திரு. சுசில்குமார் பவேஜா துவக்க உரையை வழங்கினார். இதைத்தொடர்ந்து பெல் கீதம் இசைக்கப்பட்டது. மத்திய கனரக தொழில்கள் அமைச்சர் டாக்டர். மகேந்திரநாத் பாண்டே மற்றும் இணை அமைச்சரின் வாழ்த்துச்செய்திகள் வாசிக்கப்பட்டன.
இந்தியா சுதந்திரம் அடைந்து 75 ஆண்டுகள் ஆவதை குறிக்கும் வகையில் விடுதலையின் அமிர்த பெருவிழா கொண்டாடப்பட்டு வருவது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789638
நிதி அமைச்சகம்
குஜராத்தில் வருமான வரித்துறை தேடுதல் நடவடிக்கை
வரி ஏய்ப்பு பற்றிய உளவுத் தகவலின் அடிப்படையில், குஜராத்தை சேர்ந்த ஒரு முன்னணி வைர உற்பத்தியாளர் மற்றும் ஏற்றுமதியாளர் தொடர்புடைய இடங்களில் 2021 செப்டம்பர் 22 அன்று தேடுதல் மற்றும் பறிமுதல் நடவடிக்கைகளை வருமான வரித்துறை மேற்கொண்டது.
வைர வியாபாரம் தவிர, டைல்ஸ் தயாரிக்கும் தொழிலிலும் இந்த குழுமம் ஈடுபட்டுள்ளது. குஜராத்தில் உள்ள சூரத், நவசாரி, மோர்பி, வான்கனேர் மற்றும் மகாராஷ்டிராவில் மும்பையில் அமைந்துள்ள 23 வளாகங்களில் இந்த நடவடிக்கை மேற்கொள்ளப்பட்டது.
நிறுவனத்தின் நம்பிக்கைக்குரிய பணியாளர்களின் பாதுகாப்பில் சூரத், நவசாரி மற்றும் மும்பையில் ரகசிய இடங்களில் இருந்த கடந்த ஐந்து வருடங்களுக்கான கணக்கில் வராத பரிவர்த்தனைகள் மற்றும் தகவல்கள் குறித்த ஆதாரங்கள் காகிதம் மற்றும் டிஜிட்டல் வடிவில் அதிகளவில் கைப்பற்றப்பட்டன.
மேற்கண்ட காலகட்டத்தில் ரூ 518 கோடி மதிப்பிலான சிறிய பாலிஷ் செய்யப்பட்ட வைரங்களை கணக்கில் வராமல் வாங்கி விற்றது ஆரம்ப கட்ட ஆய்வில் தெரியவந்துள்ளது. மேலும், ரூ 95 கோடி மதிப்பிலான வைர கழிவுகளை கணக்கில் வராமல் விற்றதும் தெரியவந்துள்ளது.
ரூ 2,742 கோடி மதிப்பிலான சிறு வைரங்களை மேற்கண்ட காலகட்டத்தில் விற்றதாக கணக்கில் காட்டப்பட்டுள்ள நிலையில், இதில் குறிப்பிட்ட அளவு பணமாக கொடுத்து வாங்கப்பட்டுள்ளது. ஆனால் இதற்கான ரசீதுகள் முறையாக இல்லை.
கணக்கில் வராத ரூ 1.95 கோடி மதிப்பிலான பணம் மற்றும் நகைகள் தேடுதல் நடவடிக்கையின் போது பறிமுதல் செய்யப்பட்டன. மேலும், ரூ 10.98 கோடி மதிப்பிலான 8900 கேரட் கணக்கில் காட்டப்படாத வைர சரக்கும் கண்டறியப்பட்டுள்ளது. குழுமத்தின் பாதுகாப்பு பெட்டகங்களும் அதிகளவில் கண்டறியப்பட்டுள்ளன. விரைவில் அவை திறக்கப்படும்.
தேடுதல் நடவடிக்கையும் விசாரணையும் தொடர்ந்து நடைபெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757940
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 122.41 கோடியைக் கடந்தது
புதுதில்லி, நவம்பர் 29, 2021
நாட்டில் கடந்த 24 மணி நேரத்தில் 42,04,171 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 121.41 கோடியைக்  கடந்தது. 1,26,81,072 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 9,905 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,08,183 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.34 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 155 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,309 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,03,859 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.30 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 7,62,268 கொவிட் பரிசோதனைகள் செய்யப்பட்டன. இதுவரை சுமார் 64.02 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 15 நாட்களில் 1 சதவீதத்திற்கும் குறைவாக நீடித்து, தற்போது 0.85 சதவீதமாக உள்ளது. தினசரித் தொற்று விகிதம் 0.09 சதவீதமாக பதிவாகியுள்ளது. இந்த எண்ணிக்கை தொடர்ந்து 91 நாட்களாக 3 சதவீதத்திற்குக் கீழே 56 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775972
மத்திய அமைச்சரவை
போதை மருந்துகள், உளநிலை மாற்றும் பொருட்கள் மற்றும் போதை மருந்து தயாரிக்கும் ரசாயணங்கள் மற்றும் அது தொடர்பான பொருட்களின் சட்டவிரோத கடத்தலைத் தடுக்க நேபாளத்துடன் போதை மருந்து கடத்தல் புரிந்துணர்வு ஒப்பந்தத்திற்கு அமைச்சரவை ஒப்புதல்
போதை மருந்து, உள நிலையை மாற்றும் மருந்துகள், போதை மருந்து தயாரிக்கப் பயன்படும் ரசாயனங்கள் ஆகியவற்றின் கடத்தலைத் தடுக்க நேபாளத்துடன் போதை மருந்து தேவைக் குறைப்பு மற்றும் சட்டவிரோத கடத்தல் தடுப்பு புரிந்துணர்வு கையொப்பமிட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை ஒப்புதல் அளித்தது.
இந்தப் புரிந்துணர்வு ஒப்பந்தம் போதை மருந்து தொடர்பானவற்றில் இரு நாடுகளுக்கும் இடையிலான ஒத்துழைப்புக்கான அம்சங்களை பட்டியலிடுகிறது. தகவல் பரிமாற்றத்திற்கான வழிமுறை, இரு நாடுகளிலும் இந்த புரிந்துணர்வு ஒப்பந்தத்தை நடைமுறைப்படுத்துவதற்கான மற்றும் தகவல்களை பரிமாறிக் கொள்ளும் இரு நாடுகளின் பொறுப்பு ஆணையங்களையும் இது அடையாளப்படுத்தி உள்ளது. போதை மருந்துகள் தொடர்பான விவகாரங்களில் ஒத்துழைப்பு போதை மருந்துகள், உளநிலை மாற்ற பொருட்கள் மற்றும் போதை மருந்து தயாரிக்கப் பயன்படும் ரசாயனங்கள் மற்றும் அது தொடர்பான பொருட்களின் சட்ட விரோத நடமாட்டத்தை தடுக்கும் என எதிர்பார்க்கப்படுகிறது.
சம்பந்தப்பட்டவர்களின் விருப்பங்களும் இந்தப் புரிந்துணர்வு ஒப்பந்தத்தில் இடம்பெற்றுள்ளது:
 போதை மருந்துகள், உள நிலை மாற்றும் பொருட்கள், அவை தயாரிக்க பயன்படுத்தும் பொருட்கள் சட்டவிரோத கடத்தலுக்கு தீர்வு காண பரஸ்பர ஒத்துழைப்பை உருவாக்குவது, தடுப்பு மூலம் போதை மருந்து தேவையைக் குறைப்பதற்கு ஒத்துழைப்பு, விழிப்புணர்வு ஏற்படுத்துதல், கல்வி மற்றும் சமூக அடிப்படையிலான நிகழ்ச்சிகள், சிகிச்சை மற்றும் மறுவாழ்வு மற்றும்
 போதை மருந்து விவகாரங்களில் செயல்பாடு, தொழில்நுட்ப மற்றும் பொதுவான தகவல்கள் பரிமாற்றம், போதை மருந்துகள் சட்டவிரோத கடத்தலைத் தடுக்க உள்ள தற்போதைய சட்ட, விதிகள், நடைமுறைகள் சிறந்த நடைமுறைகள் மற்றும் முறைகளையும் தற்போதைய சட்டத்தில் மேற்கொள்ளப்படும் திருத்தங்களையும் பரிமாறிக்கொள்ளுதல்
பின்னணி
போதை மருந்து கடத்தலை தடுப்பதற்கான பல்வேறு பன்னாட்டு மற்றும் இருதரப்பு முயற்சிகளையும் ஐக்கிய நாடுகள் சபையின் முயற்சிகளையும் இந்தியா எப்போதும் ஆதரித்து வந்துள்ளது. போதை மருந்துகளுக்கு எதிரான ஐ.நா. மாநாட்டின் உணர்வுகளுக்கு ஏற்ப அண்டை நாடுகளுடன் மற்றும் நமது நாட்டில் உள்ள போதை மருந்து சூழலுடன் நேரடி தாக்கம் கொண்ட நாடுகளுடன் இருதரப்பு உடன்படிக்கைகள்/புரிந்துணர்வு ஒப்பந்தங்கள் செய்து கொண்டுள்ளோம். இத்தகைய இருதரப்பு ஒப்பந்தங்கள்/புரிந்துணர்வு ஒப்பந்தங்கள் பல்வேறு நாடுகளுடன் செய்து கொள்ளப்பட்டுள்ளன. நேபாளத்துடன் செய்து கொள்ளப்படும் இந்த புரிந்துணர்வு ஒப்பந்தமும் அத்தகையது என்பதுடன் போதை விவகாரத்தில் இருதரப்பு ஒத்துழைப்புக்கான நோக்கம் கொண்டதாகும்.
மத்திய அமைச்சரவை
கப்பல்கள் மறுசுழற்சி மசோதா 2019-ஐ சட்டமாக்கும் யோசனைக்கும் பாதுகாப்பான, சுற்றுச்சூழலுக்கு உகந்த வகையில் கப்பல்களை மறுசுழற்சி செய்வதற்கான 2009- ஹாங்காங் சர்வதேச பிரகடனத்தை ஏற்கவும் அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டம் கப்பல்கள் மறுசுழற்சி மசோதா 2019-ஐ சட்டமாக்கும் யோசனைக்கும் பாதுகாப்பான சுற்றுச்சூழலுக்கு உகந்த வகையில் கப்பல்களை மறுசுழற்சி செய்வதற்கான 2009- ஹாங்காங் சர்வதேச பிரகடனத்தை ஏற்கவும் ஒப்புதல் அளித்துள்ளது.
பயன்கள்:
- இந்த மசோதாவின்படி கப்பல்கள் மறுசுழற்சி வசதிக்கு அனுமதி பெறுவது அவசியமாகிறது. இத்தகைய அனுமதிக்குப்பின்னரே கப்பல்களை மறுசுழற்சி செய்ய முடியும்.
- குறிப்பிட்ட வகையான கப்பலுக்குரிய மறுசுழற்சி திட்டத்திற்கு ஏற்ப, மறுசுழற்சி செய்வதற்கும் இந்த மசோதா வகை செய்கிறது. இந்தியாவின் கப்பல்களை மறுசுழற்சி செய்யும்போது, ஹாங்காங் மாநாட்டின்படி, மறுசுழற்சிக்குத் தயார் என்பதற்கான சான்றிதழ் பெறுவது அவசியமாகும்.
முக்கிய அம்சங்கள்:
- கப்பல்களை மறுசுழற்சி செய்வதற்கு சர்வதேச தரத்தை உருவாக்கி முறைப்படுத்தவும், இத்தகைய தரத்தை அமலாக்குவதற்கு சட்டப்பூர்வ அமைப்பை உருவாக்கவும் கப்பல் மறுசுழற்சி மசோதா 2019-ஐ சட்டமாக்க மத்திய அரசு முடிவு செய்துள்ளது.
பின்னணி :
- கப்பல்கள் மறுசுழற்சியில், 30 சதவீத பங்குடன் உலக அளவில் இந்தியா முன்னிலையில் உள்ளது. 2018-ஆம் ஆண்டின் கடல்வழிப் போக்குவரத்து ஆய்வறிக்கையின்படி, 2017ஆம் ஆண்டு இந்தியா 6,323 டன் எடை கொண்ட கப்பல்கள் உடைக்கப்பட்டுள்ளன.
- கப்பல்கள் மறுசுழற்சித் தொழில் அதிகப்படியான பணியாளர்களுக்கு வேலைவாய்ப்பு தருவது; இருப்பினும், சுற்றுச்சூழல் சம்பந்தமான பாதிப்பை ஏற்படுத்துவது.